Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: március 1-jén hatályba lépett 1998. évi LXXXVII. törvény
Paragraph Index: 1212

3. a) Szabadságvesztések összbüntetésbe foglalása esetén a Btk. 83. §-ában meghatározott büntetéskiszabási elvek nem alkalmazhatók, az alapítéletekben már értékelt, a büntetést befolyásoló körülményeket az összbüntetési ítéletben nem lehet újraértékelni (II/1. pont). Ez az iránymutatás azonban nem vonatkozik a javítóintézeti nevelés és a szabadságvesztés összbüntetésbe foglalására. A fiatalkorúval szemben alkalmazott büntetés vagy intézkedés célja elsõsorban az, hogy a fiatalkorú helyes irányba fejlõdjék, és a társadalom hasznos tagjává váljék. Az egyéni megelõzésnek javítóintézeti nevelés és szabadságvesztés összbüntetésbe foglalása esetén is elsõdleges jelentõsége van, ezért a Btk. 120. §-ának (2) bekezdése alapján elsõsorban a fiatalkorú személyiségének és nevelhetõségének figyelembevételével kell megítélni, hogy az alapítéletben kiszabottal megegyezõ vagy legfeljebb egy évvel meghosszabbított tartamú szabadságvesztéstõl várható-e a büntetés céljainak az elérése. A fiatalkorú személyiségének jellemzõ vonásaira, valamint könnyebben vagy nehezebben nevelhetõségére a bûncselekmény jellege, elkövetésének módja és indítéka, a fiatalkorú elõélete és a személyi körülményei alapján, valamint a rendelkezésre álló egyéb adatokból lehet következtetni, s ezek mikénti értékelésérõl az összbüntetési ítéletben számot kell adni. Következtetési alapul szolgálhat pl., hogy a fiatalkorú a javítóintézeti nevelés végrehajtása alatt milyen magatartást tanúsított; az intézetben, a szökés közben vagy pedig az ideiglenes elbocsátás tartama alatt követte-e el a bûncselekményt stb. A szabadságvesztés esetleges meghosszabbítása szempontjából különös jelentõsége van annak, hogy a bíróság az alapítéletben milyen tartamú szabadságvesztést szabott ki, és mennyi a javítóintézeti nevelés hátralevõ része. Ha a szabadságvesztés tartama a Btk. 120. §-ának

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes